open-index/open-wikipedia-markdown huggingface dataset:
אר (כפר)

**אֶר** (בהונגרית: **Őr**) הוא כפר במחוז סבולץ'-סטמאר-ברג, במזרח הונגריה. הכפר היה מאז ומעולם סמוך לגבול ועל כן נקרא בשם זה, שכן Őr בתרגום לעברית הוא "השומר".

## יהודי אר
מתיישבים יהודים החלו להגיע לאזור במאה ה-18. הקהילה היהודית בכפר השתייכה לזרם האורתודוקסי והקימה במקום בית כנסת, בית עלמין יהודי שקיים עד היום, חברה קדישא, חיידר ותלמוד תורה רוב היהודים במקום עסקו בשיווק תוצרת חקלאית ומעט בעלי משקים חקלאיים. בשנת 1930 נמנו בקהילה 70 יהודים.

ב-1944, אחרי כניסת הגרמנים להונגריה, הועברו יהודי הכפר לגטו קישווארדה (KISVARDA) וסמוך לחג השבועות הובלו למחנה ההשמדה אושוויץ.

אחרי המלחמה שבו יהודים בודדים לכפר, הם מצאו את בניין בית הכנסת הרוס ושבעת ספרי התורה שהיו בו נעלמו. בשנות השישים של המאה ה-20 כבר לא ישבו יהודים בכפר.

## קישורים חיצוניים

* 
* 
* 

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
ורה באבון

**ורה ג'ורג' ע'טאס באבון** (בערבית: **فيرا جورج غطاس بابون**; נולדה ב-6 באוקטובר 1964) היא פלסטינית-נוצרייה, שהייתה לאישה הראשונה שכיהנה כראש עיריית בית לחם.
לפני שנבחרה לראש העיר, היא הייתה מנהלת בית הספר התיכון של הכנסייה הקתולית בבית סאחור (2010-2012), ומרצה לספרות אנגלית באוניברסיטת בית לחם, שם הייתה גם משנה לדקאן הסטודנטים (2000–2006). בנוסף, היא יושבת הראש של חבר המנהלים של מרכז הדרכה והאימון למשפחה ולילדים, וגם חוקרת ללימודי מגדר ב-GRACE (מחקר מגדרי באפריקה ובמזרח התיכון).

## הקריירה הפוליטית
באבון הובילה את גוש העצמאות והפיתוח, המורכב מ-12 מוסלמים ונוצרים מתנועת פתח בקמפיין לשיפור השירות וקידום פוטנציאל התיירות של בית לחם. באבון התמודדה מול מועמדים מוכרים ומול מתמודדים עצמאיים שנתמכו על ידי האיסלאמיסטים ועל ידי השמאל הפלסטיני. הגוש ניצח בבחירות שנערכו ב־20 אוקטובר 2012 ובאבון נבחרה באופן רשמי לראש העיר. יריביה זכו בשישה מושבים במועצה.

## ראש עיריית בית-לחם
בית לחם נחשבת לעיר עם שיעורי האבטלה הגבוהים ביותר בגדה המערבית. בעיר יש גם אוכלוסייה נוצרית גדולה. באבון טענה כי גדר ההפרדה מהווה מכשול ממשי לצמיחה על ידי הגבלת תנועתם של אנשים, רעיונות וסחורות. על בית לחם היא אמרה: "אנחנו עיר במצור, בלי מקום להתרחב בגלל ההתנחלויות ובגלל החומה." היא קיוותה לעצור את ההגירה השלילית מהעיר על ידי יצירת הזדמנויות עבודה עבור אנשים צעירים. היא גם קיוותה להשיג מחדש את התמיכה הבינלאומית שאבדה בזמן שחמאס היה בשלטון. באבון סיימה את תפקידה ב-27 באפריל 2017. היא לא השתתפה בבחירות המקומיות שהתקיימו אז בבית לחם ובכל הגדה המערבית.

בשנת 2022 נבחרה לכהן כשגרירת הרשות הפלסטינית בצ'ילה.

## פרסומים
* 2016: Pour l'amour de Bethléem, Ma Ville Emmurée, Bayard Editions. פריז.
* 2014: "Scheherazades of Today: Young Palestinian women use film, radio and social networking platforms to speak up and change" מאמר בספר *Women and ICT in Africa and The Middle East; Changing Selves, Changing Societies. * הספר כולל 27 מחקרים של חוקרות מהמזרח התיכון וצפון אפריקה ומרשת המחקר GRACE. Zedbooks. בריטניה.
* 2012: "Edward Said: A Mentor Who Mastered Speaking Truth to Power". מאמר שהתפרסם בעיתון "השבוע בפלסטין" (This Week in Palestine).

## פרסים
רשימה חלקית:
* 2017: כלת **הפרס הספרותי ליצירה אוריינטלית** (Prix littéraire de l'Œuvre d'Orient) עבור ספרה Pour l'amour de Bethléem.
* 2016: זכתה ב**פרס ע"ש עצאם מ' פארס** (The Issam M Fares Award for Exellence) מטעם מכון המזרח התיכון בוושינגטון, ארה" ב.
* 2016: כלת פרס **Premio Internazionale Giovanni Paolo II** בזכות הגנה וקידום קדושת החיים, בהרמוניה עם עקרונות נוצריים. איטליה.

## חיים אישיים

באבון היא אם לחמישה ילדים.

## ראו גם
* ג'נט חורי

## קישורים חיצוניים

* 

## הערות שוליים

קטגוריה:נשים בראשות עירייה
קטגוריה:נשים ראשונות בתפקידים ציבוריים
קטגוריה:בית לחם
קטגוריה:נוצרים פלסטינים
קטגוריה:נוצריות פלסטיניות
קטגוריה:פעילי פת"ח
קטגוריה:ראשי עיריית בית לחם
קטגוריה:פוליטיקאיות פלסטיניות
קטגוריה:ילידות 1964
קטגוריה:פלסטינים שנולדו ב-1964
קטגוריה:שגרירים בצ'ילה
אלכסנדר אלכסנדרוב (קוסמונאוט)

**אלכסנדר פבלוביץ' אלכסנדרוב** (ברוסית: **Александр Павлович Александров**; ) הוא קוסמונאוט סובייטי-רוסי שטס לחלל כחבר צוות תחנת החלל סאליוט 7 ותחנת החלל מיר.

## קורות חיים
אלכסנדר אלכסנדרוב נולד במוסקבה. לאחר סיום בית הספר הוא התחיל לימודים בבית הספר הטכני של חיל האוויר הסובייטי. עם סיומו אלכסנדרוב החל את השרות. הוא השתחרר מהצבא כעבור שנה בעקבות פטירת אביו. בשנת 1969 הוא סיים לימודי הנדסה.

בשנת 1964 הוא התחיל לעבוד במחלקת תכנון מס' 1 תחילה כטכנאי ולאחר סיום הלימודים כמהנדס.

בשנת 1978 אלכסנדר אלכסנדרוב התקבל ליחידת הקוסמונאוטים והחל הכנות לטיסה לחלל.

בשנת 1983 אלכסנדר אלכסנדרוב שוגר לחלל בחללית סויוז T-9 לצד ולדימיר ליאחוב כמפקד צוות. הם עברו לתחנת החלל ובכך החלה לפעול משלחת מס' 2. במהלך טיסה זו הם ביצעו מספר רב של מחקרים ופעילויות תחזוקה לרבות פעילות חוץ רכבית.

בשנים 1987 אלכסנדר אלכסנדרוב שוגר לחלל בחללית סויוז TM-3 לצד אלכסנדר ויקטורנקו ומוחמד פאריס. החללית התחברה לתחנת החלל מיר ואלכסנדר אלכסנדרוב חזר לכדור הארץ כעבור 160 ימים במהלכם פעל כחבר משלחת מס' 2 לתחנת החלל מיר.

בשנת 1993 אלכסנדר אלכסנדרוב עזב את יחידת הקוסמונאוטים אך המשיך לעבוד בתאגיד הטילים והחלל אנרגיה. הוא מתגורר במוסקבה.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:קוסמונאוטים סובייטים
קטגוריה:הלכי חלל רוסים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:אישים שהונצחו על בולי ברית המועצות
קטגוריה:רוסים שנולדו ב-1943
מעבר סימפלון

**מעבר סימפלון** (בצרפתית: **Col du Simplon**; בגרמנית: **Simplonpass**; באיטלקית: **Passo del Sempione**) הוא מעבר הרים, אחד ממעברי האלפים בין שווייץ לאיטליה, בין האלפים הפניניים לבין האלפים הלפונטיניים. הרום המרבי שלו הוא 2,005 מ' מעל פני הים. בראשית המאה ה-20 נחצבה תחת המעבר מנהרת סימפלון, שהייתה מנהרת הרכבת הארוכה בעולם לאורך רוב המאה ה-20.

## היסטוריה
למעבר הייתה חשיבות במשך מאות שנים, וחשיבותו האסטרטגית הגיעה לשיאה בעת המלחמות הנפוליאוניות בין 1801 ל-1805. נפוליאון בונפרטה הורה על סלילת דרך במעבר על מנת להעביר ציוד צבאי וארטילריה מעמק הרון לצפון איטליה. מאז שימש המעבר כציר כרכרות דואר ונוסעים (שהוחלפו בשירות אוטובוסים של חברת הדואר). הכביש שנסלל במעבר היה צר וסגור בימות החורף.

בשנות ה-50 של המאה ה-20 החליטה ממשלת שווייץ לסלול במקום כביש משופר, שיוכל להיות פתוח לכל אורך השנה. ב-1970 נפתח הכביש, שכלל מסתורים מפני מפולת שלגים ומנהרות גבוהות, לאורך 37 ק"מ בין בריג-גליס שבקנטון ואלה לבין הכפר גונדו שעל גבול איטליה.

## קישורים חיצוניים

* מעבר סימפלון, אתר התיירות השווייצרי
* כביש מעבר סימפלון
* כביש מעבר סימפלון, אחת מדרכי ההרים היפות בעולם
* 

## הערות שוליים

סימפלון
סימפלון
קטגוריה:גבול איטליה–שווייץ
צ'פרג

**צ'פרג** (בהונגרית: **Csepreg**) היא עיר במחוז ואש, שבצפון-מערב הונגריה.

כמו יישובים רבים באירופה גם בצ'פרג מספר התושבים נמצא בירידה. כך, בשנת 1990 חיו בעיר 3,935 תושבים ובשנת 2021 רק 3,315 תושבים.

## יהודי צ'פרג
האזכור העתיק ביותר של יהודים בצ'פרג הוא במסמך מ-1492 שם נזכר רחוב יהודי בעיר. היהודים גורשו משם כנראה בשנת 1526.

הקהילה היהודית נוסדה בשנת 1860, והוקם בה בין היתר בית כנסת וחברה קדישא. יהודי צ'פרג הוגדרו בתחילה כקהילת "סטטוס קוו" ובהמשך נעשתה הקהילה לנאולוגית. בשנת 1930 מנתה הקהילה 61 יהודים.
ב-19 במרץ 1944 רוכזו היהודים בגטו שהוקם בעיר ואליו הובאו גם יהודים מיישובים קטנים באזור. ומשם הועברו לשארוואר. ב-29 ביוני 1944 שולחו עם כלל יושבי הגטו בשארוור למחנה אושוויץ.

לאחר מלחמת העולם השנייה חזרו יהודים לעיר והקימו אנדרטת זיכרון ל-225 יהודי המקום והסביבה שנספו בשואה. רוב החוזרים עזבו את הכפר תוך זמן קצר, וב-1955 נותרה בעיר משפחה יהודית אחת.

## לקריאה נוספת
*צ'פרג בפנקס הקהילות הונגריה, עמוד 459
*צ'אפראג, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 347. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
תמרה אויניק

**תמרה אויניק** (בספרדית: **Tamara Oynick**; נולדה ב-28 במרץ 1953) היא שחיינית מקסיקנית-יהודייה לשעבר, אלופת המכביה השמינית (1969), אלופה ושיאנית מקסיקו שייצגה את מדינתה במשחקים האולימפיים (מקסיקו סיטי 1968).

## ביוגרפיה
אויניק נולדה גדלה במקסיקו סיטי.

### 1965
בתחרויות השחייה של המכביה השביעית שנערכו בבריכת גלית ביד אליהו, באוגוסט 1965 זכתה אויניק במדליית כסף במשחה ל-200 מטר חזה בתוצאה של 3:06.1 דקות, אחרי שלומית ניר שקבעה שיא ישראלי חדש של 3:02.3 דקות ולפני ר. הרבר מדרום אפריקה (3:06.7 דקות).

### 1966
במשחקי מרכז אמריקה והקריביים שנערכו בסן חואן שבפוארטו ריקו בשנת 1966 זכתה אויניק ב-3 מדליות, 1 זהב ו-2 כסף. מדליית זהב במשחה ל-200 מטר חזה בתוצאה של 3:02.3 דקות, מדליות כסף, במשחה ל-100 מטר חזה בתוצאה של 1:26.3 דקות ובמשחה שליחות 4x100 מטר מעורב (5:06.2 דקות).

### 1967
במשחקים הפאן אמריקאיים שנערכו בוויניפג, קנדה בשנת 1967 סיימה אויניק במקום רביעי במשחה ל-200 מטר חזה בתוצאה של 2:58.5 דקות.

### 1968
באולימפיאדת מקסיקו סיטי (1968) סיימה אויניק במקום 11 במשחה ל-200 מטר חזה בתוצאה של 2:52.4 דקות, במקום 26 במשחה ל-100 מטר חזה בתוצאה של 1:22.7 דקות, במקום 15 במשחה ל-400 מטר מעורב אישי בתוצאה של 5:48.4 דקות ובמקום 13 במשחה שליחות 4x100 מטר מעורב בתוצאה של 4:51.0 דקות.

### 1969
#### אלופת המכביה
בתחרויות השחייה של המכביה השמינית שנערכו בבריכת גלי גיל, רמת גן לעיני אלפי צופים, בסוף יולי 1969 זכתה אויניק ב-3 מדליות, אחת מכל סוג. מדליית זהב במשחה ל-200 מטר חזה בתוצאה של 2:53.3 דקות, לפני שלומית ניר (2:54.4 דקות) ואלן אפשטיין מארצות הברית (3:02.6 דקות), מדליית כסף במשחה ל-100 מטר חזה בתוצאה של 1:24.1 דקות, אחרי שלומית ניר (1:20.1 דקות) ולפני בברלי בורק מדרום אפריקה (1:24.6 דקות) ומדליית ארד, במשחה ל-400 מטר מעורב אישי בתוצאה של 5:48.3 דקות, אחרי מריאן שפירא מארצות הברית שקבעה שיא מכביה חדש של 5:33.2 דקות ושלומית ניר (5:44.9 דקות). נוסף לכך, היא סיימה במקום שישי במשחה ל-200 מטר מעורב אישי בתוצאה של 2:46.6 דקות.

## קישורים חיצוניים

## הערות שוליים

קטגוריה:יהודים מקסיקנים
קטגוריה:שחייניות חזה
קטגוריה:שחייניות מעורב אישי
קטגוריה:שחייניות מקסיקניות
קטגוריה:שחייניות יהודיות
קטגוריה:אלופות המכביה: שחייניות
קטגוריה:שחיינים באולימפיאדת מקסיקו סיטי (1968)
קטגוריה:משתתפים יהודים באולימפיאדת מקסיקו סיטי (1968)
קטגוריה:ילידות 1953
מרקורי S-55

**מרקורי S-55** (באנגלית: **Mercury S-55**) היא מכונית סלון אשר יוצרה על ידי חטיבת מרקורי בקונצרן המכוניות האמריקאית **[[פורד]]**, אשר יוצרה בין השנים 1962–1963, ובין השנים 1966–1967.

יוצרו 17,149 יחידות.

## דורות
* דור ראשון - יוצר בין השנים 1962-1963.
* דור שני - יוצר בין השנים 1966-1967.

## תצורות
* 4 דלתות - סלון.
* 2 דלתות - קופה.
* 2 דלתות - קבריולה.
* 4 דלתות - קבריולה (יוצר בין השנים 1966 - 1967).

## תמונות

קובץ:Mercury S55 driving (1143662679).jpg | "מרקורי S-55",  סלון - 4 דלתות 
קובץ:Mercury S55 leaving car show (1144506710).jpg | "מרקורי S-55",  סלון - 4 דלתות 
קובץ:Mercury Monterey S55 Marauder (1963) - 9185650763.jpg | "מרקורי S-55", שנת 1963 - קופה 
קובץ:Mercury Monterey S55 Marauder (1963).jpg | "מרקורי S-55", שנת 1963 - קופה 
קובץ:1966 Mercury S-55.jpg | "מרקורי S-55", שנת 1966 - קופה 
קובץ:66 Mercury S-55 (6017757657).jpg | "מרקורי S-55", שנת 1966 - קופה 
קובץ:1966 Mercury S-55 coupe (7026525581).jpg | "מרקורי S-55", שנת 1966 - קופה, מבט לתא הנהג ולוח מחוונים
קובץ:1963 Mercury Marauder S-55 coupe (6880316986).jpg | "מרקורי S-55", שנת 1963 - קופה 


## ראו גם
* מרקורי וויאג'ר
* מרקורי טרנפיק קרוזר
*מרקורי XM-800

## קישורים חיצוניים

* 
* 
אתר מרקורי הבינלאומי

## הערות שוליים

קטגוריה:דגמי מכוניות שהושקו ב-1962
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
S-55
משרד המשפטים (אוקראינה)

**משרד המשפטים של אוקראינה** (באוקראינית: **Міністерство юстиції України**) הוא גוף של הרשות המבצעת של אוקראינה, שמנוהל על ידי ממשלת אוקראינה ואחראי לניהול מדיניות הממשלה בענייני חוק ומשפט.

שר המשפטים של אוקראינה, ממונה על ידי הראדה העליונה של אוקראינה בהתאם לחקיקה.

## משימות
* הכנת הצעות על ביצוע רפורמה משפטית באוקראינה, קידום וסיוע בתהליך החקיקה, בענייני הגנה על הזכויות והחירויות של האדם והאזרח בתחום מסוים, תוך הכנת הצעות לשיפור החקיקה;
* ניהול שיטת החקיקה באמצעות פיתוח טיוטות חוק ווידוא התאמת הנחיות נורמטיביות משפטיות לאמנות הבינלאומיות שעליהן אוקראינה חתומה בסוגיות משפטיות, ענייני רישום ורגולציה על פעולות משפטיות ותחזוקת מאגר הרישום הממשלתי;
* תכנון הצעות חוק עבור גופים מרכזיים אחרים של הרשות המבצעת, ניהול הסתגלות החקיקה האוקראינית לנוהל החקיקה של האיחוד האירופי, תיאום הרגולציה בפעילותם של הגופים המרכזיים של הרשות המבצעת ובקרה על פעולות כאלה;
* מתן מימוש המדיניות המשפטית ומדיניות המדינה בעניינים עדתיים;
* מתן תמיכה ארגונית ולוגיסטית לבתי המשפט בכלל (למעט בית המשפט העליון של אוקראינה ובית המשפט לבוררות), ארגון יישום החלטות של בתי משפט וגופים אחרים בהתאם לחוקי אוקראינה;
* ארגון עבודת הנוטריונים ורשויות לרישום מעמד אזרחי;
* פיתוח מאגר המידע המשפטי ודאגה לשיתוף פעולה משפטי בינלאומי.

## יחידות סמך
* שירות ארכיון המדינה
* שירות בתי הסוהר

## שרי המשפטים

## ראו גם
* שירות בתי הסוהר הממלכתי של אוקראינה
* משרד המשפטים

## קישורים חיצוניים

* 

## הערות שוליים

קטגוריה:משרדי ממשלת אוקראינה
קטגוריה:משרדי משפטים
PRK

[ממוזער|שמאל|250px|ניתוח בשיטת PKR בבית החולים של [צי ארצות הברית בסן דייגו]]
**PRK (Photorefractive keratectomy)** היא השיטה הראשונה לניתוח לתיקון הראייה בלייזר. מטרת הניתוח היא לתקן שגיאות רפרקציה כגון קוצר ראייה ורוחק ראייה, וכך להפחית את התלות של מוגבלי הראייה במשקפיים או בעדשות מגע.

בשיטת PRK, מגלפים את השכבות הקדמיות של הקרנית לאחר הסרת האפיתל (בעזרת טיפות של תמיסה אתנואית). זה נותן למנתח גישה לסטרומה, אותו מאיידים בעזרת לייזר אקסימר . הכמות הנדרשת לאיוד מחושבת על ידי מחשב, בהתאם לפרמטרים האופטיים המוזנים על ידי המנתח.
*במקרה של קוצר ראייה, האבלציה נעשית במרכז העין, על מנת לשטח את הקרניים הקרטומטריים (עיקרון תיקון פחות קעור).
*במקרה של רוחק ראייה, האבלציה פריפרית, על מנת לקדם את החלק המרכזי של הקרנית (עקרון תיקון קמור).

האפיתל יתחדש תוך שלושה ימים, ובמשך זמן זה צפויות תחושות חול בעין וראייה מעורפלת.

שיטת ה-PRK הפכה נפוצה מאוד לטיפול בקוצר ראייה קל ומתון (פחות מחמישה דיופטרים). היא משמשת גם כאשר עובי הקרנית קטן מדי כדי לבצע LASIK. השיטה הוכחה כחסכונית, והיא נפוצה מזה שנים. לעולם הרפואי ניסיון גדול בשימוש בה.
לשיטה כמה חסרונות: אי-נוחות לאחר הניתוח (עם אי-נוחות בעין ולעיתים כאב) ותקופת שיחזור ראייה ארוכה.

## ביאורים

## קישורים חיצוניים
* 

## הערות שוליים

קטגוריה:יישומי לייזר
קטגוריה:רפואת עיניים
ז'אן-לו קרטיין

**ז'אן-לו ז'אק מארי קרטיין** (בצרפתית: **Jean-Loup Jacques Marie Chrétien**; ) הוא אסטרונאוט צרפתי שטס לחלל כחבר צוות תחנת החלל סאליוט 7, תחנת החלל מיר ומעבורת החלל.

## קורות חיים
ז'אן-לו קרטיין נולד בלה רושל. לאחר סיום בית הספר, הוא למד בבית הספר של חיל האוויר הצרפתי ובשנת 1961 סיים אותו עם תואר שני בהנדסת תעופה. בשנת 1962 הוא הוסמך לטייס קרב. ז'ן-לו קרטיין שירת במספר יחידות של החיל. בשנת 1980 הוא נשלח מטעם המרכז הצרפתי הלאומי לחקר החלל לקבל הסמכה לטיסת חלל.

בשנים 1982 שוגר לחלל בחללית סויוז T-6 לצד אנטולי ברזובוי וולנטין לבדב. לאחר עגינה בתחנת החלל סאליוט 7 בה כבר פעלה משלחת מס' 1 הצוות ביצע מספר מחקרים.

בשנת 1984 הוא התקבל כמומחה טיסה בינלאומי כחלק מכיתת האסטרונאוטים ה-15 של נאס"א, והיה חבר בצוות משנה של מספר משימות.

ב-1988 הוא טס לחלל לחלל בחללית סויוז TM-7 לצד ולדימיר טיטוב כמפקד צוות, מוסה מנארוב וולרי פוליאקוב. הם התחברו לתחנת החלל מיר וביצעו מספר מחקרים לרבות פעילות חוץ רכבית.

בשנת 1997 ז'אן-לו קרטיין טס לחלל בטיסת STS-86.

בשנת 2000 בהיותו בחנות של רשת הום דיפו נפגע ממקדחה ששוקלת 31 ק"ג שנפלה עליו מגובה של 3 מטר. כתוצאה מהפגיעה, הרופא בנאס"א החליט שהוא אינו קשיר יותר לטיסה בחלל. הוא התחיל לעבוד בחברות שקשורות לתעשייה החלל ביוסטון.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* 

קטגוריה:אסטרונאוטים צרפתים
קטגוריה:הלכי חלל צרפתים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מפקדים בלגיון הכבוד
קטגוריה:טייסי חיל האוויר הצרפתי
קטגוריה:גנרלים צרפתים
קטגוריה:מעוטרי עיטור הדגל האדום של העמל
קטגוריה:מהגרים מצרפת לארצות הברית
קטגוריה:צרפתים שנולדו ב-1938
פנתר (מכונית-סירה)

**פנתר** (באנגלית: **Panther**) הוא כלי רכב אמפיבי המוגדר כ-SUV, מתוצרת יצרנית כלי הרכב האמפיביים **WaterCar** אשר מיוצר משנת 2013 ועד היום בארצות הברית.

## "פנתר"

* מחיר היחידה: 100,000–200,000 דולר.
* פיתוח הדגם לפני תחילת הייצור במשך 14 שנים.
* מפתח דגם ה"פנתר" – Dave March.
* 4 נוסעים.
* רכב פתוח.
* מנוע קדמי.
* מנוע הונדה שהורכב בדגמי "Acura MDX"  (דגמי דור שני, שיוצרו בין השנים 2007–2013).
* מנוע בנזין.
* מנוע הנעה כפולה 4x4.
* דגם ה"פנתר" יכול להיות מונע ישר מן האדמה למים.
* מהירות שיא במים – 72 קמ"ש (כסירה מהירה).
* זמן מעבר בין רכב יבשתי לסירה – 15 שניות.
* דגמי "פנתר" מיוצרים ב-"Fountain Valley, California"  קליפורניה.

## תמונות

קובץ:WaterCar on Land.jpg | פנתר (על היבשה)
קובץ:WaterCar at Sand Dunes.jpg | פנתר (על היבשה)
קובץ:WaterCar Panther at High Speeds.jpg | פנתר


## ראו גם
* כלי רכב אמפיבי

## קישורים חיצוניים

* 

## הערות שוליים

קטגוריה:כלי רכב אמפיביים
קטגוריה:רכבי שטח ופנאי גדולים
קטגוריה:מכוניות קבריולה
קטגוריה:כלי רכב שהושקו ב-2013
קטגוריה:כלי רכב אמריקאיים
משחק האולסטאר של ה-ABA

**משחק האולסטאר של ה-ABA** (באנגלית: **ABA All-Star Game**) הוא משחק ראווה עונתי, שנערך במהלך כל אחת מתשע שנות הפעילות של ליגת ה-ABA. בשמונת המשחקים הראשונים נערך המשחק בין השחקנים המצטיינים של המחוז המזרחי ("נבחרת המזרח"), לבין אלה של המחוז המערבי ("נבחרת המערב"). בחמישה מהמשחקים ניצחה נבחרת המזרח.

השחקנים מל דניאלס ולואי דמפיר מחזיקים במשותף בשיא ההשתתפויות במשחק אולסטאר, עם שבע. דן איסל וג'ימי ג'ונס השתתפו במשחק שש פעמים כל אחד.

במשחק האולסטאר האחרון (1976) התמודדה קבוצת דנוור נאגטס, מובילת טבלת הליגה, מול קבוצת שחקנים מצטיינים מ-6 קבוצות הליגה האחרות. במהלך הפסקת המחצית של אותו משחק התקיימה תחרות ההטבעות הראשונה בהיסטוריה. בתחרות ניצח ג'וליוס אירווינג מניו יורק נטס, לאחר שהטביע מקו העונשין.

## תוצאות משחקי האולסטאר
[שמאל|ממוזער|240px|[ג'וליוס ארווינג (מימין) ודייוויד תומפסון במהלך משחק האולסטאר 1976.]]

## הערות שוליים

אולסטאר
קטגוריה:ABA
פחם פעיל (תרופה)

ממוזער|פחם פעיל
**פחם פעיל** (באנגלית: **Activated charcoal**) הוא תרופה, המשמשת לטפל בהרעלה שמקורה בבליעת חומר רעיל. יש ליטול פחם פעיל עד שעה מעת הבליעה כדי שהטיפול יהיה יעיל. פחם פעיל אינו יעיל בטיפול ברעלת ציאניד, חומר מאכל (קורוסיבי), הרעלת ברזל, הרעלת ליתיום, צריכת כוהל, הרעלת . אפשר לקחת את התרופה דרך הפה או דרך צינור הזנה.

תופעות לוואי שכיחות כוללות הקאות, צואה שחורה, שלשולים ועצירות. תופעות לוואי חמורות יותר עלולות להופיע בשימוש בסובלים מפנאומוניטיס. אין סכנה להשתמש בו בזמן היריון או בהנקה. הפחם מופעל על ידי ספיגת הרעלן.

השימוש בפחם לטיפול בהרעלות החל כנראה ב-1900, והוא נמצא ברשימת התרופות החיוניות של ארגון הבריאות העולמי, רשימה המכילה את שמות התרופות היעילות והבטוחות ביותר במערכת הבריאות. המחיר הכולל שלו במדינה מתפתחת בין 0.46 ל-0.86 דולר למינון. המחיר של קורס טיפול בארצות הברית פחות מ-25 דולר.

## שימושים רפואיים
ממוזער|upright|פחם פעיל לשימוש רפואי

### בליעת רעלנים

פחם פעיל משמש לטיפול בסוגים רבים של הרעלות דרך בליעה, כמו פנוברביטל וקארבאמזפין. פחם פעיל אינו יעיל עבור מספר הרעלות, כולל: חומצות חזקות או בסיסים, הרעלת ברזל, ליתיום, ארסן, הרעלת מתנול, אתנול או אתילן גליקול.

שימוש ממושך בשגרה אינו מומלץ. במחקר של הרעלות חריפות, נמצא כי פחם פעיל אינו יעיל עבור חומרי הדברה וזרעי הרדוף צהובים .

### בעיות במערכת העיכול ובדרכי השתן
בתחילת המאה ה-19 הפכו "עוגיות פחמן" לתרופה פופולרית לגזים ולבעיות בקיבה.

במדינות רבות השתמשו בגלולת פחמן כתרופה ללא מרשם לטיפול בשלשולים, בעיכול ובנפיחות. הפחמן נמצא כיעיל לטיפול בשלשולים בחולי סרטן שקיבלו אירינוטקאן. עם זאת, הפחמן עשוי להפריע בספיגת תרופות מסוימות, ולפגוע במהימנותן של בדיקות רפואיות כגון בדיקת כרטיס הגואק. פחם פעיל משמש גם לטיפול במעיים בהכנה לקראת רדיוגרפיה בטנית, במקרה זה הוא מסייע להפחתת תוכן גז המעי ומקל על המחשת כיס המרה והלבלב, וכן אבנים בכליות. עוגיות הפחמן הפעיל שווקו גם כמוצר לטיפול בחיות מחמד.

### אחר
שימושים נוספים לפחם הפעיל, שטרם אוששו על ידי מחקרים רפואיים: הלבנת שניים, ריפוי חמרמורת (hangover) ומניעת גזים ונפיחות. במחקר שנערך בסעודיה אצל חולי כליות קשישים נמצא ששילוב פחם פעיל עם דיאטה דלת חלבונים הביא לשיפור במצבם.

ממוזער|פחם פעיל משמש בדרך כלל במערכות סינון מים. באיור זה, הפחם הפעיל נמצא ברמה הרביעית.

## תופעות לוואי
שימוש לא נכון בפחם פעיל, כגון שאיפתו לריאות, עלול לעיתים להיות קטלני ללא טיפול רפואי מיידי.

## מנגנון פעולה
במקרים של חשד להרעלה, ניתן לחולה פחם פעיל עוד בחדר המיון. במצבים נדירים הפחם הפעיל ניתן דרך זרם הדם. פחם פעיל הוא הטיפול המועדף כיום לסוגי הרעלה רבים, ושיטות טיהור אחרות, כגון אמיסיס המושרה על ידי איפקק או שטיפת קיבה, משמשות רק לעיתים נדירות.
*הפחם הפעיל מתקשר למולקולות הרעל, כך שהקיבה והמעיים לא יכולים לספוג אותו.
*פחם פעיל משבש את האנטרופטי וזרימת אנטרונטרית לתרופות והרעלות מסוימות והמטבוליט שלהם.

## ראו גם
*הרעלה
*פחם

## קישורים חיצוניים

*איך לטהר מים בעזרת פחם? באתר מכון דוידסון

## הערות שוליים

קטגוריה:תרופות לפי א'-ב'
קטגוריה:פחמן
אשר בן דוד

**אשר בן דוד** היה רב ומקובל שחי במאה ה-13 בפרובאנס ומאוחר יותר בגירונה. תלמידו ואחיינו של רבי יצחק סגי נהור, נכדו של הראב"ד מפוסקיירא.

## ביוגרפיה
ר' אשר בן דוד נחשב תלמיד מהימן של רבי יצחק סגי נהור ומרבה לצטט את תורתו. בשלב מסוים רבי יצחק סגי נהור שולח איגרת אל מקובלי גירונה בתוכחה על פרסומם של תורות קבליות שלדבריו עדיף שיישארו נסתרות. בהמשך האיגרת רבי יצחק סגי נהור ממנה את ר' אשר בן דוד לשלוחו, ללמד את חכמי גירונה את תורותיו הקבליות.
ר' אשר משתלב בחוג קבלת גירונה ומהווה את המעבר של תורת הקבלה מחוג מקובלי פרובאנס לחוג מקובלי גירונה.

### חיבוריו
אחד מחיבוריו הידועים של ר' אשר הוא פירוש על י"ג מידות של רחמים שבעצם מהווה את התחלתה של ספרות המוסר הקבלית. בסגנון ספרותי זה ימשיכו אותו מקובלים אחרים מחוגו כגון ר' יונה מגירונה בספרו "שערי תשובה", ר' יעקב בר ששת בספרו "האמונה והביטחון" והרמב"ן בספרו "שער הגמול".

חיבור נוסף בשם "פירוש שם המפורש", עוסק בתורת הספירות המוקדמת כפי שהיא מתבטאת בשם המפורש.

### במחקר
הרב מנחם זאב בוטשן- חסידה פרסם חלק מכתביו בכתב העת "הסגולה"- כרכים ב-י. בנוסף, בספרו על ר' אשר בן דוד, פרופ' דניאל אברמס ליקט וערך את כתביו בצורה מחקרית.

יוסף דן סקר את תורותיו בספרו תולדות ספרות הסוד העברית בכרך ז, מקובלי פרובאנס עמ' 430-468.

## קישורים חיצוניים
* 

* 

## הערות שוליים

קטגוריה:חכמי פרובנס
קטגוריה:ראשוני המקובלים בימי הביניים
קטגוריה:יהודי פרובאנס במאה ה-13
גביע הופמן

**גביע הופמן** (באנגלית: **Hopman Cup**) הוא טורניר טניס בינלאומי שנתי הנערך בעיר פרת' שבאוסטרליה, על משטחים קשים באולם בתחילת ינואר. בטורניר משחקות שמונה קבוצות משמונה מדינות, כאשר כל קבוצה מורכבת מטניסאי אחד וטניסאית אחת. הטורניר הוא חלק מלוח השנה הרשמי של הפדרציה הבינלאומית לטניס (ITF), אך התוצאות בו לא נחשבות בניקוד השחקנים בדירוג הטניס העולמי. התחרות מהווה טורניר הכנה מרכזי לאליפות אוסטרליה הפתוחה שמתחילה באמצע חודש ינואר.

האליפות נקראת על שמו של הארי הופמן (1906-1985), שחקן ומאמן טניס אוסטרלי, שהדריך את נבחרת אוסטרליה לזכייה ב-16 גביעי דייוויס בין 1939 ל-1967.

## פורמט
בניגוד לתחרויות קבוצתיות בינלאומיות אחרות, כמו גביע דייוויס (לגברים בלבד) או גביע הפדרציה (לנשים בלבד), גביע הופמן הוא תחרות מעורבת שבה שחקנים ושחקניות מייצגים את מדינתם יחד; בנוסף, השחקנים מוזמנים לטורניר, ולא נבחרים על ידי מאמן לאומי.

שמונה מדינות בלבד נבחרות כל שנה להתחרות בגביע הופמן, כאשר את כל אחת מהמדינות מייצגים שחקן אחד ושחקנית אחת. כל מפגש בין שתי קבוצות מכיל משחק יחידים, משחק יחידות ומשחק זוגות מעורבים.

בשלב הראשון של הטורניר, מחלקים את הקבוצות לשני בתים של ארבע; כל אחת מהקבוצות משחקת נגד כל שאר הקבוצות בבית (שיטת "ראונד רובין"). שני המקומות הראשונים עולים למפגש הגמר בו מוכרעת מי האלופה.

## היסטוריה
עד שנת 2012, הטורניר נערך באולם בורזווד דום (Burswood Dome) בעיר פרת'. ב-2013, עבר לאולם אחר בעיר, פרת' ארנה (Perth Arena), שבו 12,489 מושבים בתצורה המתאימה למשחקי טניס.

ב-2006, גביע הופמן היה הראשון להפעיל את עין הנץ , מערכת ממוחשבת שעוקבת אחרי מהלך הכדור ומאפשרת לשחקנים לערער על החלטות שופטי הקו.

גביע הופמן לא נערך ב-2020 לאחר שפרת', מארחת גביע הופמן במשך 31 שנים, החליפה אותו בגביע ה-ATP החדש שנוצר. נשיא ה-ITF דייוויד הגרטי הודיע מאוחר יותר שהטורניר יחזור ב-2021. לאחר שהטורניר לא נערך ב-2021, הוא הודיע שהוא יחזור במקום זאת ב-2022. בשנת 2021, הוכרז כי הטורניר ישוחק בניס שבצרפת בשנת 2023.

בשנת 2022, הוכרז, כי אירוע מגדר מעורב חדש, ה-"United Cup", יחליף את גביע ה-ATP שבוטל, כאירוע החימום לקראת אליפות אוסטרליה הפתוחה בינואר. שלא כמו הגרסאות הקודמות שלה, הפעם נקודות דירוג יוצעו למתחרים ליחידים כמו גם כספי פרסים, על מנת לעודד השתתפות בטורניר.

## זוכים

## קישורים חיצוניים

* 

## הערות שוליים

קטגוריה:תחרויות ספורט באוסטרליה
קטגוריה:תחרויות טניס
NGC 4365

**NGC 4365** היא גלקסיה אליפטית בקבוצת הכוכבים בתולה, הנמצאת במרחק של כ-70 מיליון שנות אור ממערכת השמש ושייכת לצביר הבתולה. 

## היסטוריה
לגלקסיה בהירות נראית מדרגה 10.5, והיא התגלתה ב-13 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **I.30**. הוא תיאר אותה כבהירה מאוד, גדולה למדי, מעט מאורכת ובעלת צורה לא סדורה. בנו, ג'ון הרשל, צפה בה גם כן מספר פעמים, והכניס אותה לקטלוג הערפיליות שפרסם בשנת 1833 תחת הציון **1232**, כשהיא מתוארת כבהירה מאוד, עגולה ומתבהרת, בהתחלה בהדרגה ואז בחדות, בכיוון המרכז. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 2921** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4365, כאשר היא מתוארת כבהירה למדי, די גדולה, טיפה מאורכת ובעלת מרכז שמתבהר בחדות.

## תצפית
הגלקסיה נמצאת כ-8.6 מעלות ממערב-צפון-מערב לכוכב δ בבתולה וכ-9.7 מעלות מצפון-צפון-מערב לכוכב פורימה. כמעלה וחצי מצפון-מזרח לה נמצאת M49, כ-2.5 מעלות ממזרח-צפון-מזרח לה נמצאות NGC 4526 ו-NGC 4535 וכ-2.9 מעלות מדרום-דרום-מערב לה נמצאת M61, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4365 הוא כ-6.9 דקות קשת, שממרחקה שקול לקוטר של יותר מ-140,000 שנות אור, כ-40% יותר מהקוטר של שביל החלב. מסתה לעומת זה מוערכת בכ- מסות שמש בלבד, מעט יותר מרבע מסת שביל החלב, כאשר למעלה מ-70% ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה אין הרבה גז ואבק, ולכן יצירה של כוכבים חדשים מתרחשת בקצב נמוך שמוערך בכ-5 מאיות של מסת שמש בשנה, או מסת שמש בכ-20 שנים. בהתאמה לכך, אוכלוסיית הכוכבים בגלקסיה היא זקנה יחסית עם גיל ממוצע של כ-12 מיליארד שנים. לגלקסיה צורה אליפסואידית כאשר שלושת צירי הסימטריה שונים זה מזה באורכם, בעוד שלגלקסיות אליפטיות רבות צורה ספרואידית. במרכז הגלקסיה נמצא חור שחור על-מסיבי עם מסה שמוערכת בכ-400 מיליון מסות שמש. לגלקסיה יש מערכת עצומה של צבירים כדוריים שמספרם מוערך בכ-2,500. חלק מהצבירים יוצרים מעין רצועה הנמתחת מ-NGC 4365 לכיוונה של הגלקסיה הסמוכה NGC 4342, שנמצאת כשליש מעלה מדרום-מערב לה. ככל הנראה שתי הגלקסיות חלפו במרחק קטן זו מזו ו-NGC 4365, הגדולה מבין השתיים, קרעה מ-NGC 4342 חלק מהצבירים הכדוריים שלה וכן כוכבים ותווך בין-כוכבי מחלקיה החיצוניים.

מרחקה של NGC 4365 משביל החלב גדול בכ-15 מיליון שנות אור מהמרחק הממוצע של הגלקסיות שבצביר הבתולה, כך שהגלקסיה נמצאת למעשה מעבר לצביר. לגלקסיה מהירות רדיאלית של 1,243 קילומטר בשנייה, דומה למהירות הרדיאלית הממוצעת של צביר הבתולה, כ-1,100 קילומטר בשנייה, כך שהיא נעה במהירות נמוכה ביחס לצביר עצמו.

## קישורים חיצוניים

* 

## הערות שוליים

קטגוריה:גלקסיות אליפטיות
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
שירות בתי הכלא של קנדה

**שירות בתי הכלא של קנדה** (בצרפתית: **Service correctionnel du Canada**, באנגלית: **Correctional Service of Canada**), הידוע גם בשם **שירות הכליאה של קנדה**, הוא גוף פדרלי של ממשלת קנדה האחראי לכליאה ושיקום של מורשע פלילי שנידון לשנתיים מאסר או יותר. משרדי הסוכנות ממוקמים באוטווה, אונטריו.

שירות הכליאה של קנדה פועל מאז 1977, אך הוקם רשמית ב-10 באפריל 1979, לאחר שהמלכה אליזבת השנייה חתמה על אישור להקמת סוכנות חדשה לענייני כליאה. נציב השירות ממונה בהמלצת ראש הממשלה ובאישור המלכה. הנציב מדווח ישירות לשר ביטחון הציבור והמוכנות לשעת חירום והוא נותן דין וחשבון לציבור באמצעות הפרלמנט.

הנציבה הנוכחית אן קלי, שימשה כסגנית הנציב ומונתה לקראת פרישתו של דון הד בפברואר 2018.

## רשימת נציבי השירות
* אן קלי (2018–הווה)
* דון הד (2008-2018)
* קית' קולטר (2005–2008)
* לוסי מק'לונג (2000–2005)
* אולה אינגסטראפ (1996–2000)
* ג'ון אדוורדס (1993–1996)
* אולה אינגסטראפ (1988–1992)
* ריאל ג'יי לבלנק (1985–1988)
* דון יאומונאס (1979–1985)

## האמנות הבינלאומיות החלות על השירות
שמאל|ממוזער|דגל האו"ם
* מגילת האו"ם
* ההכרזה האוניברסלית בדבר זכויות האדם
* האמנה בדבר זכויות הילד
* האמנה הבינלאומית בדבר זכויות אזרחיות ופוליטיות
* האמנה הבינלאומית בדבר ביעור כל הצורות של אפליה גזעית
* האמנה נגד עינויים ויחס אכזרי, לא אנושי או משפיל
* כללי תקן המינימום לטיפול באסירים.
## מוסדות הכליאה
; אלברטה
ממוזער|מרכז גרירסון, אדמונטון, אלברטה.
* מתקן באודן
* מתקן דרמהלר
* מתקן אדמונטון
* מתקן אדמונטון לנשים
* מתקן גראן קאש
* מרכז גרירסון
* מתקן Pê Sâkâstêw
; קולומביה הבריטית
* מתקן פרייזר ואלי לנשים
* מתקן פרנדייל
* מתקן קנט
* מתקן הריפוי Kwìkwèxwelhp
* מתקן מטסקי
* מתקן מישן
* מתקן מאונטיין
* המתקן הפסיפי/מרכז טיפול אזורי/מרכז הערכה וקבלה אזורי (RRAC)
* מתקן ויליאם הד
; מניטובה
ממוזער|סטוני מאונטיין, מניטובה.
* מתקן רוקווד
* מתקן סטוני מאונטיין
ממוזער|בית הסוהר דורצ'סטר בניו ברונסוויק.
* כלא אטלנטיק
* בית הסוהר דורצ'סטר
* מתקן וסטמורלנד
* מתקן נובה לנשים
* מתקן ספרינגהיל
; אונטריו
שמאל|ממוזער|מתקן קולינס ביי.
* מתקן באת'
* מתקן ביבר קריק
* מתקן קולינס ביי
* מתקן פנברוק (מוזג עם מתקן ביבר קריק ב-1 באפריל 2014)
* מתקן פרונטנאק
* מתקן גרנד ואלי לנשים
* מתקן ג'ויסוויל
* כלא קינגסטון (נסגר ב-2013)
* מתקן מילהייבן
* מתקן פיטסבורג
* מרכז הטיפול האזורי (נסגר ב-2013)
* מתקן וארקוורת'
; קוויבק
* מתקן ארצ'מבו
* מתקן קואנסוויל
* מתקן דונאקונה
* מתקן דראמונד
* מרכז הכשרה פדרלי
* מתקן ז'ולייט לנשים
* מתקן לה מקאסה
* מתקן לקלרק (סגור מ-2013)
* מתקן מונטה סנט פרנסואה
* מתקן פורט קרטייה
* מרכז קבלה אזורי
* מתקן סן-אן-דס-פלן
; ססקצ'ואן
* מרכז הריפוי Okimaw Ohci
* מרכז פסיכיאטרי אזורי
* מתקן ריברבנד
* הכלא הפדרלי ססקצ'ואן
בקרב מתקני השירות פועלים גם מה שמכונה "לשכות ריפוי" עבור עבריינים אבוריג'ינים.

## ראו גם
* לשכת בתי הכלא הפדרלית, המקבילה האמריקאית, האחראית לטיפול באסירים שהורשעו בפשעים פדרליים
* שירות בתי הסוהר הפדרלי, המקבילה הרוסית
* שירות בתי הסוהר, המקבילה הישראלית
## קישורים חיצוניים
* 

## הערות שוליים

קטגוריה:ארגוני כליאה
קטגוריה:קנדה: ממשל
קטגוריה:ארגוני אכיפת חוק
גביע המדינה בכדורסל 2016/2017

**גביע המדינה בכדורסל** לעונת 2016/2017 היא התחרות ה-57 מאז היווסדו של המפעל.

מכבי תל אביב זכתה בגביע המדינה בפעם ה-8 ברצף, ובפעם ה-44 בתולדות המועדון.

## סיבוב ראשון
משחקי סיבוב א' בגביע המדינה התקיימו ב-6 באוקטובר 2016, פרט לזה של עירוני רמת גן - עירוני נהריה, שנדחה בשבוע (13.10), בשל השתתפותה של נהריה במוקדמות ליגת האלופות באותו שבוע. משחקה של הפועל ירושלים נגד הפועל מגדל העמק נערך יום לפני כולם, ב-5 באוקטובר.

## שמינית הגמר
אל עשר הקבוצות שעלו מהסיבוב הראשון, הצטרפו עוד שש קבוצות שקיבלו כרטיס האוטומטי לשלב הבא: מכבי תל אביב, מכבי ראשון לציון, מכבי אשדוד, הפועל נס ציונה, בני הרצליה ומכבי חיפה.

## רבע הגמר
אל רבע הגמר העפילו 8 הקבוצות שניצחו בשמינית הגמר.

## חצי הגמר
משחקי שלב חצי הגמר התקיימו בפיס ארנה בירושלים.

שני המשחקים התקיימו ב-13 בפברואר 2017, במתכונת של "הצגה כפולה".

## הגמר

## קישורים חיצוניים
* אלישע שוחט, ספר הכדורסל הישראלי, עמודים 599-600
* 
*

קטגוריה:2016 בישראל: כדורסל
קטגוריה:2017 בישראל: כדורסל
קטגוריה:תחרויות כדורסל ב-2016
קטגוריה:תחרויות כדורסל ב-2017
קטגוריה:עונות בגביע המדינה בכדורסל
קרחון קורניקר

**קרחון קורניקר** (באנגלית: **Kornicker Glacier**) הוא קרחון המנקז לכיוון צפון מזרח את העמק המוקף על ידי ההרים: ליפטאק, סאות'וויק, מילטון, מאלן שבדרום רכס סנטינל בהרי אלזוורת' שבאנטארקטיקה.

הקרחון זורם לאורך צדו הצפון-מערבי של רמת פטוואר והוא נשפך אל מוצאו של קרחון תומאס, במקום בו קרחון תומאס זורם אל מחוץ לרכס סנטינל.

גובהו של הקרחון 1,215 מטרים מעל פני הים.

## היסטוריה
### מקור השם
שמו של הקרחון ניתן לו על ידי הוועדה המייעצת לשמות אנטארקטיים, בשנת 2006.

הקרחון נקרא על שם לואיס ס. קורניקר (Louis s. Kornicker), חוקר זואולוגיה במוזיאון להיסטוריה של הטבע במכון הסמית'וניאן בין השנים 1964–2006, וחבר האיגוד הגאופיזי של ארצות הברית בין השנים 1978–1990.

## קישורים חיצוניים
* קרחון קורניקר באתר הסקר הגאולוגי של ארצות הברית
* קרחון קורניקר באתר הגאזט האנטארקטי של ממשלת אוסטרליה
* קרחון קורניקר באתר הגאזט האנטארקטי המשווה SCAR של ממשלת אוסטרליה

## הערות שוליים

קורניקר
קטגוריה:ארצות הברית באנטארקטיקה
המלך בתולה

[שמאל|250px|המלך של תולה [פייר ז'אן ואו דר אודרה, 1896.|ממוזער]]

**המלך בתולה** (בגרמנית: **Der König in Thule**) הוא שיר מאת יוהאן וולפגנג פון גתה שנכתב בשנת 1774, וצורף בחלקו לפאוסט במערכה "ערב" כשיר ששרה מרגרטה.

ביולי 1774 כתב גתה שיר בשם "דרישת שלום מרוח הרפאים" (Geistesgruß), שנחשב לטיוטה ל"המלך בתולה". יוהאן גוטפריד הרדר יעץ לו לבצע מספר שינויים, וביניהם לבחור כמקום העלילה את הממלכה המיתולוגית תולה, המקום הצפוני ביותר שאליו הגיעו ימאי יוון העתיקה לפי פיתאס. השיר פורסם ב-1782.

## תוכן
מלך תולה נאמן לאהובתו, והיא לפני מותה נותנת לו גביע זהב. דבר יקר-ערך מזה לא מוצא המלך, אשר כל אימת שהוא שותה מן הגביע, עיניו דומעות. בראותו שיומו האחרון קרב, הוא מחלק את כל רכושו, אך לא את הגביע. תחת זאת הוא עורך סעודת מלכים לאציליו במצודה שמעל לים. הוא נעמד, שותה טיפה אחרונה מן הגביע, וזורק אותו אל גלי הים. בעודו רואה את הגביע צולל למעמקים, הוא עוצם את עיניו ומת (במקור: לא ישתה עוד טיפה לעולם).

השיר הוא בלדה, ומזכיר בתוכנו אגדת עם. הוא מתכתב עם נושאים כמו המלך ארתור ואבירי השולחן העגול, הגביע הקדוש, והסעודה האחרונה.

ב"פאוסט" מקבל השיר הד במעשי השטן. גרטכן (מרגרטה) חולמת על אהבה רומנטית, ושרה על מלך תולה השותה מגביע זהב שנתנה לו אהובתו. באותו הזמן השטן מחביא בחדרה בעזרת מפיסטופלס מתנה אחרת, שתקשור אותה לפאוסט.

## מבנה ולחן
השיר בן שישה בתים, ובחריזתו חרוז נשי וחרוז גברי.

הוא הולחן פעמים רבות, בין היתר על ידי יוהאן פרידריך רייכארדט, קרל פרידריך צלטר, פרנץ שוברט, הקטור ברליוז, היינריך מארשנר, פרנץ ליסט, רוברט שומאן, שארל גונו, והנס פון בילוב.

## מקומו בתרבות גרמניה
שיר זה היה כה ידוע בגרמניה של המאה ה-19 שמשוררים וסופרים הניחו שקהל קוראיהם מכיר אותו. כך הוא זכה לאזכורים ביצירות רבות מסוגים שונים, בהן "הצייד והרועה" של קלמנס ברנטנו, "אלכסנדר החדש" של היינריך היינה, והספר "אֶפי בריסט" של תאודור פונטאנה.

## ספרו של נבוקוב
בסביבות 1940 פרסם ולדימיר נבוקוב שני פרקים ראשונים מספר הפרוזה האחרון שלו בשפה הרוסית שעה שהחל כבר לכתוב באנגלית ועמד לנסוע מפריז לארצות הברית. הספר לא הושלם מעולם. לפרק הראשון קרא נבוקוב "אולטימה תולה" שהוא מקום ההתרחשות של העלילה ולפרק השני: "סולוס רקס" שפירושו בלטינית מלך בודד (גם מצב במשחק שח מט). בפרק זה מעלים דייגים בתרווד, במשך שלושה ימים, מי ים שהפכו ליין לאחר שהמלך השליך את הגביע לים.

## קישורים חיצוניים

## הערות שוליים

קטגוריה:גתה
פרנק צ'רץ'

**פרנק פורסטר צ'רץ' השלישי** (באנגלית: **Frank Forrester Church III**; 25 ביולי 1924 – 7 באפריל 1984) היה פוליטיקאי ומשפטן אמריקאי. כחבר המפלגה הדמוקרטית, הוא כיהן כחבר הסנאט של ארצות הברית מטעם מדינת איידהו בשנים 1957–1981. הוא נודע כאשר ישב בראשות "ועדת צ'רץ'", אשר חקרה התעללויות בתוך קהילת המודיעין האמריקאית.

## קורות חייו
צ'רץ' נולד וגדל בבויסי בירת איידהו, ושירת כקצין מודיעין צבאי בזירת סין-בורמה-הודו במהלך מלחמת העולם השנייה. הוא הקים משרד עורכי דין בבויסי לאחר שסיים את לימודיו בבית הספר למשפטים באוניברסיטת סטנפורד. הוא ניצח את הסנאטור הרפובליקני המכהן הרמן וולקר בבחירות לסנאט של ארצות הברית באיידהו ב-1956, והפך לאחד הסנאטורים הצעירים ביותר. בסנאט נהיה צ'רץ' לבן חסותו של לינדון ג'ונסון ויצר לעצמו מוניטין כחבר באגף הליברלי של המפלגה הדמוקרטית. הוא נתן את חסותו לחוק הנהרות הפראיים והנופיים ולחוק אזורי הטבע הבראשיתיים.

צ'רץ' נבחר לסנאט מחדש ב-1962, ב-1968 וב-1974, אך הפסיד בבחירתו לכהונה חמישית לסטיב סימס מהמפלגה הרפובליקנית.

צ'רץ' היה אחד הסנאטורים הראשונים שהתנגדו בפומבי למלחמת וייטנאם, ופעל רבות לצמצום היקף הכוחות המזוינים של ארצות הברית בווייטנאם. ב-1975, צ'רץ' הנהיג את ועדת צ'רץ', ועדה מיוחדת של הסנאט לחקירת קהילת המודיעין האמריקאית אשר קמה בעקבות חשיפת מבצע מוקינגברד, צ'רץ עצמו היה יעד מרכזי של אחד מתוכניות הבת של אותו מבצע, "פרויקט מינרט". הוא גם הוביל את המאמץ לאשרר את אמנות טוריוס-קרטר, שהחזירו את אזור תעלת פנמה לפנמה.

הוא הפך לדמות חשובה במדיניות החוץ של ארצות הברית, וישב בראשות ועדת החוץ של הסנאט של ארצות הברית בשנים 1979–1981. צ'רץ' התמודד למועמדות המפלגה הדמוקרטית לנשיאות ארצות הברית ב-1976, אך פרש מהמירוץ לטובת ג'ימי קרטר. לאחר שעזב את הסנאט, צ'רץ' עסק במשפט הבינלאומי הפומבי עד מותו ב-1984.

## קישורים חיצוניים

* 
* 
* 

קטגוריה:אמריקאים ילידי איידהו
קטגוריה:בויסי: אישים
קטגוריה:בוגרי בית הספר למשפטים באוניברסיטת סטנפורד
קטגוריה:בוגרי אוניברסיטת הרווארד
קטגוריה:חברי הסנאט של ארצות הברית מאיידהו
קטגוריה:סנאטורים חברי המפלגה הדמוקרטית
קטגוריה:מועמדים לנשיאות ארצות הברית ב-1976
קטגוריה:יושבי ראש ועדת החוץ של הסנאט של ארצות הברית
קטגוריה:אמריקאים שנולדו ב-1924
קטגוריה:אמריקאים שנפטרו ב-1984
המטבח האסטוני

**המטבח האסטוני** המסורתי מבוסס בעיקרו על בשר ותפוחי אדמה, ועל דגים באזורי החוף והאגמים. עם זאת, כיום הוא מושפע מהרבה מטבחים אחרים, כולל מגוון רחב של מאכלים בינלאומיים, עם מספר רב של תרומות מן המסורות של מדינות סמוכות.

במטבח האסטוני קיימות השפעות של המטבח הסקנדינבי, הגרמני, הרוסי, הלטבי, הליטאי ועוד. המאכלים האופייניים לאסטוניה הם לחם שיפון, בשר חזיר, תפוחי אדמה ומוצרי חלב. היסטורית, הרגלי האכילה באסטוניה היו תלויים בעונות השנה.

אחד מהמרכיבים המזוהים עם המטבח האסטוני הוא הקאמה, תערובת קלויה של קמח גרוס היטב משעורה, שיפון, שיבולת-שועל, וקמח אפונה.

## מרקים
המרקים באופן מסורתי מהווים את הארוחה העיקרית. הם לרוב עשויים מציר בשר או עוף עם מגוון רחב של ירקות. המרקים לעיתים גם מעורבבים עם שמנת חמוצה, חלב ויוגורט.
צורה ייחודית של מרק אסטוני היא *leivasupp* ("מרק לחם"), שהוא סוג של מרק מתוק העשוי מלחם שחור ותפוחים, בדרך כלל מוגש עם שמנת חמוצה או קצפת, ולעיתים קרובות מוגש עם קינמון וסוכר.

## מנה עיקרית
לחם שיפון שחור (*rukkileib*) מלווה כמעט כל מנה באסטוניה. האסטונים מעריכים את מגוון הסוגים השונים של לחם שחור מבוסס שיפון.

## קישורים חיצוניים

## הערות שוליים

*
אסטוני
תצא לי מהראש

"**תצא לי מהראש**" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-17 בדצמבר 2018, כסינגל השביעי שלה בשנה הזו, על ידי חברת התקליטים אבי גואטה הפקות בע"מ.

השיר הגיע למקום השביעי במצעד של מדיה פורסט.

## רקע וכתיבה
השיר נכתב והולחן על ידי תמר יהלומי ויונתן קלימי, השיר הוא מעין בלדה שקטה המספרת בתוכה סיפור על קושי במערכת יחסים.

באתר חדשות 10 נכתב על השיר "מלודיה נהדרת וטקסט בכייני כמיטב תפארתו של הז'אנר של חדד, מצליח לספק את הסחורה ולהיות תפור היטב למידותיה הקוליות כשהיא מגישה אותו בסטייל האישי שלה ומצליחה לגעת ולרגש".

## וידאו קליפ
לשיר יצא וידאו קליפ מלא אשר מציג בתוכו את שרית חדד בתוך דירה במזג אוויר סוער. לאורכו של הקליפ ניתן לראות את חדד כשהיא מנגנת בגיטרה. חדד העלתה את הקליפ לערוץ היוטיוב הרשמי שלה.

נכון ל-23 בספטמבר 2019, מונה הצפיות של הקליפ עומד על כ-5 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי תמר יהלומי
קטגוריה:שירים שנכתבו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים על כאב לב
גרגור פישר

**גרגור פישר** (באנגלית: **Gregor Fisher**; נולד ב-22 בדצמבר 1953) הוא שחקן וקומיקאי סקוטי. הוא ידוע בעיקר מהופעתו בתפקיד הראשי בסדרה הקומית "Rab C. Nesbitt", דמות אותה גילם החל מהפרק הראשון בסדרה בשנת 1988. עוד שיחק בסרטי קולנוע כגון "אהבה זה כל הסיפור", "לאסי" ו-"Wild Target".

## ביוגרפיה
פישר נולד במנטסטרי בקלקמננשייר שבסקוטלנד. אחרי מות אימו גדל באדינבורו, בלנגהולם ובינלסטון, ולמד בבית הספר התיכון בארהד. הוא למד משחק באקדמיה המלכותית הסקוטית למוזיקה ודרמה בגלאזגו, אבל לא סיים את לימודיו.

פישר עבד עם הקומיקאי הסקוטי ריקי פולטון בתוכנית המערכונים שלו "Scotch and Wry" (ששודרה בערוץ BBC One Scotland בלבד). קומיקאי סקוטי נוסף שעבד איתו היה הקטור ניקול בדרמה "Just a Boys' Game" של ה-BBC משנת 1979.

בהמשך הופיע פישר בסרטו של מייקל רדפורד "1984" וגילם את פרסונס, השכן של ויסטון סמית'. ב-1988 שיחק בתפקיד ראשי בדרמה הדוקומנטרית "Silent Mouse" על תהליך היצירה של מזמור חג המולד "לילה שקט, לילה קדוש". באותה שנה הופיע בתפקיד קמע (בדמות שוטר מהתקופה הוויקטוריאנית) בסרט "תעלומה ללא רמז" בכיכובם של מייקל קיין ובן קינגסלי.

תפקידו הידוע ביותר הוא בדמות ראב סי נסביט בסיטקום באותו שם, שהוא ספין אוף של תוכנית המערכונים "Naked Video" של ערוץ BBC2, שבה הופיעה במקור הדמות של נסביט.

בשנים 1994 ו-1995 שיחק פישר בתפקיד הראשי בסדרה "The Tales of Para Handy" של ה-BBC, בה התאחד שוב עם ריקי פולטון. ב-1999 הופיע פישר בסיטקום "Brotherly Love" וב-2002 שיחק בסיטקום "Snoddy". עוד הופיע יחד עם איאן גלן בסרט הטלוויזיה "Kidnapped".

בשנת 2000 הופיע פישר בעיבוד של ה-BBC לסדרת הרומנים "גורמנגאסט". ב-2006 כיכב בתפקיד ראשי בדרמה "Missing" בהפקת SMG Productions. אם כי המותחן שודר רק בנובמבר 2008. בנובמבר 2006 כיכב בתפקיד סבא פוטס במחזמר "צ'יטי צ'יטי בנג בנג" בהפקה שרצה שלושה חודשים באדינבורו. ב-2007 גילם את מר באמבל בעיבוד של ה-BBC לרומן "אוליבר טוויסט".

ב-2003 שיחק פישר בסרט הקומדיה הרומנטית "אהבה זה כל הסיפור" וגילם את דמותו של האמרגן של אגדת הרוקנרול המזדקן בילי מאק (ביל ניי). ב-2004 שיחק בתפקיד סולניו בסרטו של מייקל רדפורד "הסוחר מוונציה".

ב-28 בפברואר 2008 עלתה לשידור בערוץ BBC2 הסדרה הקומית "Empty" בכיכובו של פישר. ב-23 בדצמבר 2008 גילם שוב את דמות של ראב סי נסביט בפרק ספיישל לחג המולד.

ב-2015 יצאה לאור האוטוביוגרפיה של פישר "The Boy from Nowhere". במקביל עם פרסום הספר שודרה בערוץ BBC One Scotland תוכנית תיעודית בשם "In Search of Gregor Fisher", שעקבה אחרי פישר וסופרת הצללים שלו מלאני ריד במהלך התחקיר שלהם עבור הספר.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:קומיקאים בריטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1953
המצעד הצבאי בפראג (2018)

300px|ממוזער|שמאל|חיילי צבא צ'כיה במהלך המצעד, ולפניהם משמר כבוד של חיילים אמריקאים
**המצעד הצבאי בפראג** (בצ'כית: **2018 Pražská vojenská přehlídka**) נערך ב-28 באוקטובר 2018 בעיר פראג, בירת צ'כיה. המצעד נערך במסגרת שלושה ימי אירועים, שהתקיימו לרגל מלאת מאה שנים לייסודה של צ'כוסלובקיה ב-1918. המדינה התפרקה ב-1993 לשתי מדינות - צ'כיה וסלובקיה.

המצעד התקיים ברחוב האירופי, אחד הרחובות המרכזיים של פראג, שנשא בעבר את שמו של ולדימיר איליץ' לנין. השתתפו במצעד כ-4,000 חיילים מצבא צ'כיה ומצבא סלובקיה, אנשי שירותי החירום של צ'כיה, וכן חיילים של מדינות ברית נאט"ו (שצ'כיה חברה בה) - בריטניה, צרפת, איטליה וארצות הברית. במצעד נכללו גם טנקים וכלי רכב צבאיים נוספים וכן מסוקים ומטס של מטוסי קרב.

במצעד, שהתקיים במזג אוויר גשום, צפו אלפי צופים שנאספו בצידי הרחוב. נשיא צ'כיה מילוש זמאן השקיף על המצעד בחברת אורחים שונים מחו"ל, וביניהם מזכיר ההגנה של ארצות הברית ג'יימס מאטיס.

ההכנות למצעד נמשכו כשנתיים. הוא היה הראשון שנערך בצ'כיה מאז 2008, והגדול במצעדים מאז המצעד שנערך בה ב-1985, לפני נפילת השלטון הקומוניסטי בצ'כוסלובקיה במהפכת הקטיפה.

## קישורים חיצוניים

* Czechs celebrate centenary with largest military parade since communist era, באתר רויטרס
* Military parade in Prague honors century since birth of Czechoslovakia
* Military Parade set for Anniversary , באתר Prague.tv
* Biggest Military Parade in country's Modern History, באתר radio praha

פראג 2018
קטגוריה:פראג: היסטוריה
קטגוריה:צ'כיה: צבא וביטחון
קטגוריה:סלובקיה: צבא וביטחון
קטגוריה:צ'כוסלובקיה: היסטוריה
קטגוריה:2018 באירופה
טריגר (סדרת טלוויזיה)

**טְרִיגֶר** או **מַזְנֵק** (ברוסית: **«Три́ггер»**) הוא שמה של סדרת דרמה המשכית רוסית בהפקת חברת ההפקות Sreda ובכיכובו של מקסים מאטבייב.

הסדרה נכתבה על ידי דמיטרי טיורין בהפקתם של אלכסנדר רמיזוב והפסיכולוג סרגיי נסיביאן, שתומך בשיטת ההלם. הסדרה הוקרנה במהלך שוק MIPCOM, בשולי פסטיבל קאן וזכתה להתעניינות ממשקיעים אמריקאים ויפנים. והייתה אחת מהסדרות הטובות ביותר במסגרת MIPDrama Screenings 2018.

העונה הראשונה של הסדרה שודרה לראשונה ב-7 בפברואר 2020 בעמוד הרשמי של הערוץ הראשון ברשת החברתית VK, העונה שודרה בערוץ עצמו החל מ-10 בפברואר 2020. ב-16 בפברואר 2020 הוזמנה עונה שנייה, שהפקתה החלה בדצמבר 2020 עם צילומים במוסקבה שיצאו לדרך במרץ 2021. העונה השנייה של הסדרה תעלה לשידור בשרתי KinoPoisk ב-7 בינואר 2022.

בטקס פרסי נשר הזהב הרוסי ה-19 שנערך בינואר 2021, הסדרה זכתה בפרס סדרת הטלוויזיה הטובה ביותר (יותר מ-10 פרקים) ובקטגוריית השחקן הטוב ביותר בטלוויזיה למקסים מאטבייב. הסדרה זמינה לצפייה בישראל בהוט VOD מה-12 באוגוסט 2020 וזמינה גם ב-NEXT TV.
## עלילה
במוסקבה של ימינו, הפסיכולוג ארטיום סטרלצקי בוחן "תרפיה פרובוקטיבית" תוך שהוא משוכנע שהתרופה היעילה והמהירה ביותר היא לעמת בברוטליות את לקוחותיו עם פחדיהם הגדולים ביותר.

ברם, חייו האישיים הופכים לכאוס מתמשך, אחרי שהוא מואשם בגרימת מותו של מטופל שהתאבד. כשהוא משתחרר שוב הוא פותח מחדש את הקליניקה שלו בגורד שחקים מוסקבאי, במתחם מוסקבה סיטי ומתחיל לעבוד עם לקוחות מהאליטה העשירה של מוסקבה, תוך ניסיון לנווט גם את חייו האישיים אל חוף מבטחים: הוא מנסה להחזיר אליו את אשתו, נלחם לשמור על רישיונו ולהגן על אחותו בת העשרה מפני החבר האלים שלה אך מעל הכל להמשיך להוכיח את חפותו וחוסר אשמתו במותו של הפציינט הקודם שלו, אחרי שהוא מגלה שהפציינט נרצח.

כעת, עליו להגן לא רק על הסובבים אותו אלא גם על עצמו.
## שחקנים ודמויות
* מקסים מטבייב — ארטיום
* סבטלנה איוואנובה — דאשה
* איגור קוסטולבסקאיגורי — אלכסנדר
* ויקטוריה מסלובה — לרה
* רומן מאיאקין — דניס
* יאן צפניק — איגור

## קישורים חיצוניים
* 
* 
* "מזנק" באתר הערוץ הראשון
### ביקורת
* 
* 

## הערות שוליים

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:ערוץ 1 הרוסי: תוכניות וסדרות
קטגוריה:Sreda: הפקות מקור
קטגוריה:זוכי פרס נשר הזהב הרוסי
רגלי צפרדע

**רגלי צפרדע** הן מהמאכלים הידועים ביותר של המטבח הצרפתי והמטבח הסיני. כמו כן, רגליים של צפרדע אגם נצרכות גם במקומות אחרים כמו וייטנאם, תאילנד, אינדונזיה, צפון איטליה, דרום פורטוגל, ספרד, אלבניה, סלובניה, רומניה, צפון-מערב יוון ודרום ארצות הברית.

נכון ל-2014, יצואנית רגלי הצפרדע הגדולה ביותר היא אינדונזיה, שהיא גם צרכנית משמעותית. באזורים כמו ברזיל, מקסיקו והקריביים, צפרדעים עדיין ניצודות בטבע.

רגלי הצפרדע עשירות בחלבון, אומגה 3, ויטמין A ואשלגן. לעיתים קרובות מתארים את טעמן כדומה לטעמו של עוף . זאת עקב טעמן העדין ומרקמן המזכיר כנפי עוף. במדינות מסוימות כמו וייטנאם, מגדלים צפרדעים באופן מסחרי.

## במטבחי העולם
### צרפת
ממוזער|Cuisses de grenouille
רגלי צפרדע (בצרפתית: Cuisses de grenouille*)* הן מאכל מסורתי שנפוץ במיוחד במחוז אן (אוברן-רון-אלפ). צריכה נרחבת של רגלי צפרדע היא תופעה חדשה יחסית שהחלה במאתים השנים האחרונות. 

### סין
ממוזער|מרק רגלי צפרדע סינגפורי בסגנון סיני
רגלי צפרדע (בסינית: 田鸡腿) נאכלות בעיקר בדרומה של סין.

במטבח הסיני מכינים את רגלי הצפרדע במגוון דרכים כדוגמת מוקפץ, טיגון, שליקה או דייסת אורז, שהיא מאכל פופולרי במטבח הקנטונזי.

## ההגנה על בעלי חיים
בדוח שפורסם ב-2011 ניתנת סקירה של ההשפעות הסחר של רגלי הצפרדעים מאז שנות ה-80. מדובר על יבוא של 4,600 טונות של רגלי צפרדעים בשנה, אינדונזיה היא הספק העיקרי. חלק מהמינים הם בסכנת הכחדה. הודו אסרה על ייצוא של רגלי צפרדעים ב-1987 ובנגלדש בעקבותיה בשנת 1989. הדוח מצביע על הצורך בפעולה לצמצום ופקוח על סחר ברגלי הצפרדעים, כדי למנוע אסון אקולוגי.

## קישורים חיצוניים

## הערות שוליים

קטגוריה:צפרדעים בתרבות
קטגוריה:המטבח הצרפתי
קטגוריה:בשר
פרנק רמזי (כדורסלן)

**פרנק ורנון רמזי הבן** (באנגלית: **.Frank Vernon Ramsey Jr**; 13 ביולי 1931 – 8 ביולי 2018) היה כדורסלן אמריקאי אשר שיחק בקבוצת בוסטון סלטיקס מליגת ה-NBA בין העונות –, וזכה עמה ב-7 אליפויות NBA. לאורך קריירת המשחק ב-NBA העמיד ממוצעים של 13.4 נקודות, 5.5 ריבאונדים ו-1.8 אסיסטים למשחק.

בשנת 1964 הופרשה גופייתו עם המספר "23" על ידי הסלטיקס, ובשנת 1981 הוצג בהיכל התהילה של הכדורסל.

## קריירת מכללות
רמזי נולד בעיר קורידון שבקנטקי, ובין השנים 1950–1954 למד באוניברסיטת קנטקי. בעונתו הראשונה בקבוצת הכדורסל של האוניברסיטה קלע 10.1 נקודות בממוצע למשחק, ועזר לה לזכות באליפות המכללות השלישית בתולדותיה. בסיום עונתו השנייה בקנטקי נחשפה שערוריית הימורים שהיו מעורבים בה מספר שחקני אוניברסיטת קנטקי בעבר (ביניהם שחקני ה-NBA אלכס גרוזה וראלף בירד), מה שהביא להשעיית הקבוצה מליגת המכללות בעונת 1952/1953. משסיים את לימודיו האקדמיים נלקח רמזי בבחירה החמישית של דראפט ה-NBA 1953 על ידי בוסטון סלטיקס, אך אף על פי כן, בחר לחזור לשחק עבור קבוצת האוניברסיטה בעונת 1953/1954. לצד הסמול פורוורד קליף הייגן, הוביל רמזי את קנטקי למאזן ניצחונות מושלם 25–0, אך לא הורשה להשתתף בטורניר אליפות המכללות מכיוון שסיים את לימודיו. באותה עונה קלע רמזי 19.6 נקודות בממוצע למשחק, ונבחר לחמישיית העונה של ליגת המכללות.

## קריירת משחק
בעונת  הצטרף רמזי לסלטיקס וקלע במדיה 11.2 נקודות למשחק עד סיום העונה. בשנים 1955–1956 שירת כחייל בצבא ארצות הברית. במהלך עונת  חזר לשחק בבוסטון, וב-7 מתוך 8 העונות הבאות זכה עם הסלטיקס באליפות ה-NBA. תקופת השיא של רמזי בקבוצה הייתה בפלייאוף 1959, בו הוביל את כל קלעי קבוצתו עם 23.2 נקודות בממוצע למשחק, והצעיד אותה לזכייה הראשונה מתוך 8 זכיות רצופות באליפות ה-NBA (מתוכן רמזי לקח חלק ב-6). על אף שהיה אחד השחקנים המובילים בקבוצתו, העדיפו רמזי ומאמנו רד אאורבך שישמש כשחקן ספסל, ובכך נחשב ל"שחקן השישי" הראשון בתולדות ה-NBA, כשחקן מוביל שמוותר על מקומו בחמישייה הפותחת.

שישה שחקנים בלבד בתולדות ה-NBA זכו ביותר אליפויות מאשר רמזי, כולם שחקני הסלטיקס ששיתפו עמו פעולה בקבוצה. לאחר פרישתו ממשחק בשנת 1964 הפרישו הסלטיקס את גופייתו, עם המספר "23".

## לאחר הפרישה ממשחק
בעונת 1970/1971 אימן רמזי את קבוצת קנטקי קולונלס מליגת ה-ABA, אשר שני שחקניה המובילים היו בוגרי אוניברסיטת קנטקי דן איסל ולואי דמפיר. בעונתו היחידה כמאמן העפיל עם הקולונלס לגמר ה-ABA, בו הפסיד ליוטה סטארס (אשר אומנה על ידי חברו מהסלטיקס, ביל שרמן) בתוצאה 3–4.

בשנת 1981 הוצג בהיכל התהילה של הכדורסל.

לאחר קריירת האימון עבד רמזי בבנק, ובערוב ימיו היה נשיא סניף בנק בעיר דיקסון שבקנטקי. 

ב-8 ביולי 2018, חמישה ימים לפני יום הולדתו ה-87, נפטר רמזי כתוצאה ממפרצת.

## קישורים חיצוניים

## הערות שוליים

קטגוריה:אמריקאים ילידי קנטקי
קטגוריה:קנטקי: כדורסלנים
קטגוריה:כדורסלנים אמריקאים
קטגוריה:כדורסלני אוניברסיטת קנטקי
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:מאמני כדורסל אמריקאים
קטגוריה:מאמני ליגת ה-ABA
קטגוריה:היכל התהילה של הכדורסל: כדורסלנים
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1931
קטגוריה:אמריקאים שנפטרו ב-2018